Vizslas Gift Hoodies | TeePublic
Vizslas Gift Hoodies
Valentines gift Hoodie
Because 'Merica That's Why American Flag Gift Hoodie
Main Tag Supernoobs Hoodie
supernobs kids gift Hoodie
Main Tag Love Chrtistmas Hoodie
Christmas Gift In Heartbeat Hoodie Ismail skitter vir Proteas in Diamantstad | Netwerk24
Ismail skitter vir Proteas in Diamantstad
Deur Marnus Kok 17 Mei 2018 17:33
Shabnim Ismail het die gety gister vir die Proteas teen Bangladesj gedraai.Foto: Gallo Images
Die aanvangsbouler Shabnim Ismail het Bangladesj met twee paaltjies in een boulbeurt laat ontspoor in sy jaagtog in die eerste T20-krieketwedstryd tussen die lande se vrouespanne.
Al het die Proteas net ’n beskeie 127/6 in Kimberley aangeteken, het hulle steeds met 17 lopies gewen.
Ismael (3/19) het gehelp om die Tiere tot net 110/5 te beperk.
Die Proteas se aanvangskolwer Laura Wolvaardt kyk die bal agterna. Foto: Gallo Images
Die tuisspan se Lizelle Lee (46, 38 b) en Laura Wolvaardt (30, 22 b) het 77 lopies om die eerste paaltjie aangeteken.
’n Ineenstorting waarin die span vyf paaltjies binne vier boulbeurte verloor het, het die Proteas effens in die knyp op 86/5 ná die 13de beurt gelaat.
Suné Luus het egter vasgebyt (28*, 23 b) om die Suid-Afrikaners se kolfbeurt aansien te gee.
Ismail sê egter die Protea-boulaanval het nooit getwyfel in sy vermoë om die wedstryd te beklink nie.
“Dit maak nie saak hoeveel lopies ons moet verdedig nie, want ek dink ons boulaanval is een van die bestes in die wêreld.”
Die besoekers was vroeg op 14/2 in die moeilikheid, waarna Ahmed (36) en Fargana Hoque (35) 72 lopies om die derde paaltjie aangeteken het, voordat Ismail hul aanslag gekou het met die twee paaltjies wat sy in die 16de boulbeurt laat kantel het.
Chloe Tryon het die Proteas in die plek van die gereelde kaptein, Dané van Niekerk, aangevoer, terwyl Stacy Lackay haar buiging gemaak het. Sy kon egter slegs een lopie aanteken.
Die tweede en derde wedstryde van die reeks word Saterdag en Sondag in Bloemfontein beslis.
Meer oor: Sabnim Ismail | Laura Wolvaardt | Bangladesj | Kimberley | T20-Wedstryd | Protea-Vroue | Krieket
Proteas wéér Bangladesj se tier
Protea-staatmakers kry dalk ruskans
Protea-vroue het beste ‘bouleenheid’